nibzard/narodne-novine-full-text-markdown huggingface dataset:
### NN 147/2025 (4.12.2025.), Odluka o usklađivanju prihodovnog cenzusa za ostvarivanje prava na plaćanje premije dopunskoga zdravstvenog osiguranja u 2026. godini

HRVATSKI ZAVOD ZA ZDRAVSTVENO OSIGURANJE

2186

Na osnovi članka 14.b stavka 5. Zakona o dobrovoljnom zdravstvenom osiguranju (»Narodne novine«, broj 85/06., 150/08, 71/10, 53/20, 120/21 i 23/23) i članka 29. točke 14. Statuta Hrvatskog zavoda za zdravstveno osiguranje (»Narodne novine«, broj 74/25.), Upravno vijeće Hrvatskog zavoda za zdravstveno osiguranje na 36. sjednici održanoj 26. studenoga 2025. godine donijelo je

ODLUKU

O USKLAĐIVANJU PRIHODOVNOG CENZUSA ZA OSTVARIVANJE PRAVA NA PLAĆANJE PREMIJE DOPUNSKOGA ZDRAVSTVENOG OSIGURANJA U 2026. GODINI

I.

Ovom Odlukom utvrđuje se prihodovni cenzus za ostvarivanje prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na plaćanje premije dopunskoga zdravstvenog osiguranja iz državnog proračuna u 2026. godini.

II.

Prihodovni cenzus utvrđen u članku 14.b stavcima 1. i 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20., 120/21. i 23/23.) usklađuje se s promjenama prosječnog indeksa potrošačkih cijena i promjenama prosječne bruto plaće zaposlenih u Republici Hrvatskoj u 2025. godini.

Na temelju usklađenja iz stavka 1. ove točke pravo na plaćanje premije dopunskoga zdravstvenog osiguranja u 2026. godini ostvaruju:

– osigurane osobe Zavoda kojima ukupan prihod u prethodnoj kalendarskoj godini, iskazan po članu obitelji, mjesečno nije veći od 458,08 eura;

– osigurane osobe Zavoda – samci kojima prihod u prethodnoj kalendarskoj godini mjesečno nije veći od 573,50 eura.

III.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/25-01/250

Urbroj: 338-01-01-25-01

Zagreb, 26. studenoga 2025.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 148/2025 (5.12.2025.), Odluka o izmjeni Odluke o visini poreznih stopa godišnjeg poreza na dohodak na području Grada Pule – Pola

Grad Pula – Pola

2203

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 39. Statuta Grada Pule – Pola (Službene novine – Bollettino ufficiale Pula – Pola broj 7/09, 16/09, 12/11, 1/13, 2/18, 2/20, 4/21 i 5/21), Gradsko vijeće Grada Pule – Pola na sjednici održanoj 27. studenoga 2025. godine donosi

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU GRADA PULE – POLA

Članak 1.

U Odluci o visini poreznih stopa godišnjeg poreza na dohodak na području Grada Pule – Pola (»Službene novine – Bollettino ufficiale Pula – Pola« broj 23/23; »Narodne novine« broj 154/23) članak 2. mijenja se i glasi:

»Porezne stope iz članka 1. ove Odluke utvrđuju se kako slijedi:

– niža porezna stopa 22 %,

– viša porezna stopa 32 %.«.

Članak 2.

Ova Odluka objavit će se u »Narodnim novinama« i »Službenim novinama – Bollettino ufficiale Pula – Pola«, a stupa na snagu 1. siječnja 2026. godine.

Klasa: 024-01/23-01/974

Urbroj: 2163-7-01-02-0318-25-33

Pula, 27. studenoga 2025.

Predsjednik
 Valter Boljunčić, v. r.
### NN 148/2025 (5.12.2025.), Rješenje o razrješenju ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2192

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 106. stavka 1. i članka 108. stavka 1. Zakona o obveznom zdravstvenom osiguranju (»Narodne novine«, br. 80/13., 137/13., 98/19., 33/23. i 105/25.), članka 36. stavka 1. i članka 46. stavka 1. Statuta Hrvatskog zavoda za zdravstveno osiguranje (»Narodne novine«, broj 74/25.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O RAZRJEŠENJU RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se LUCIAN VUKELIĆ, dr. med., dužnosti ravnatelja Hrvatskog zavoda za zdravstveno osiguranje.

Klasa: UP/I 080-02/25-02/119

Urbroj: 50301-15/28-25-2

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Rješenje o razrješenju članice Upravnog vijeća Hrvatskoga zavoda za socijalni rad

VLADA REPUBLIKE HRVATSKE

2195

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOGA ZAVODA ZA SOCIJALNI RAD

Razrješuje se TATJANA KATKIĆ STANIĆ dužnosti članice Upravnog vijeća Hrvatskoga zavoda za socijalni rad, na koju je imenovana na prijedlog ministra rada, mirovinskoga sustava, obitelji i socijalne politike, na osobni zahtjev.

Klasa: 080-02/25-02/17

Urbroj: 50301-15/28-25-2

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Rješenje o razrješenju glavnog državnog inspektora Državnog inspektorata

VLADA REPUBLIKE HRVATSKE

2190

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 1. Zakona o sustavu državne uprave (»Narodne novine«, br. 66/19. i 155/23.) i članka 30. stavka 1. Zakona o Državnom inspektoratu (»Narodne novine«, br. 115/18., 117/21., 67/23. i 155/23.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O RAZRJEŠENJU GLAVNOG DRŽAVNOG INSPEKTORA DRŽAVNOG INSPEKTORATA

Razrješuje se dr. sc. ANDRIJA MIKULIĆ dužnosti glavnog državnog inspektora Državnog inspektorata.

Klasa: 080-02/25-02/11

Urbroj: 50301-15/07-25-1

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Rješenje o razrješenju ravnatelja Uprave za otoke u Ministarstvu regionalnoga razvoja i fondova Europske unije

VLADA REPUBLIKE HRVATSKE

2194

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. i stavka 7. točke 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O RAZRJEŠENJU RAVNATELJA UPRAVE ZA OTOKE U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se DOMINIK PAPARIĆ položaja ravnatelja Uprave za otoke u Ministarstvu regionalnoga razvoja i fondova Europske unije, na osobni zahtjev.

Klasa: UP/I 080-02/25-02/125

Urbroj: 50301-15/28-25-2

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Rješenje o imenovanju vršitelja dužnosti ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2193

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 106. stavka 1. Zakona o obveznom zdravstvenom osiguranju (»Narodne novine«, br. 80/13., 137/13., 98/19., 33/23. i 105/25.) i članka 36. stavka 1. Statuta Hrvatskog zavoda za zdravstveno osiguranje (»Narodne novine«, broj 74/25.), a u vezi sa člankom 44. stavkom 3. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se HRVOJE ŠUŠKOVIĆ, dr. med., vršiteljem dužnosti ravnatelja Hrvatskog zavoda za zdravstveno osiguranje, do imenovanja ravnatelja na temelju provedenog javnog natječaja.

Klasa: UP/I 080-02/25-01/245

Urbroj: 50301-15/28-25-2

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Rješenje o razrješenju pomoćnika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2191

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 113. stavka 2. Zakona o obveznom zdravstvenom osiguranju (»Narodne novine«, br. 80/13., 137/13., 98/19., 33/23. i 105/25.) i članka 53. stavka 2. Statuta Hrvatskog zavoda za zdravstveno osiguranje (»Narodne novine«, broj 74/25.), Vlada Republike Hrvatske je na sjednici održanoj 27. studenoga 2025. donijela

RJEŠENJE

O RAZRJEŠENJU POMOĆNIKA RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se HRVOJE ŠUŠKOVIĆ, dr. med., dužnosti pomoćnika ravnatelja Hrvatskog zavoda za zdravstveno osiguranje, za zdravstvenu zaštitu, radi odlaska na novu dužnost.

Klasa: UP/I 080-02/25-02/127

Urbroj: 50301-15/28-25-1

Zagreb, 27. studenoga 2025.

Predsjednik
 mr. sc. Andrej Plenković, v. r.
### NN 148/2025 (5.12.2025.), Odluka o uvjetima ostvarivanja dobrovoljnog članstva u Hrvatskoj gospodarskoj komori

Hrvatska gospodarska komora

2200

Na temelju članaka 21. i 31. Zakona o Hrvatskoj gospodarskoj komori (»Narodne novine« broj 144/2021) te članka 8. Statuta Hrvatske gospodarske komore (»Narodne novine« broj 67/2022, 113/2023), Skupština Hrvatske gospodarske komore na 11. sjednici dana 2. prosinca 2025. godine donosi

ODLUKU

O UVJETIMA OSTVARIVANJA DOBROVOLJNOG ČLANSTVA U HRVATSKOJ GOSPODARSKOJ KOMORI

Članak 1.

Ovom Odlukom utvrđuju se uvjeti ostvarivanja dobrovoljnog članstva u Hrvatskoj gospodarskoj komori (u daljnjem tekstu: Komora).

Članak 2.

U Komoru se mogu dobrovoljno učlaniti ustanove i druge pravne osobe koje obavljaju društvenu djelatnost, profesionalna i strukovna udruženja, znanstvene i obrazovne institucije, udruge te pravne i fizičke osobe koje svojim radom mogu doprinijeti obavljanju djelatnosti Komore.

Članak 3.

(1) Dobrovoljno članstvo započinje upisom u Registar članova Komore iz članka 16. točke 15. važećega Zakona o Hrvatskoj gospodarskoj komori (u daljnjem tekstu: Zakon), po Izjavi o dobrovoljnom učlanjenju u Komoru i uplatom članarine, u trajanju od najmanje 12 mjeseci.

(2) Nakon proteka razdoblja od 12 mjeseci iz prethodnog stavka, dobrovoljne članice nastavljaju plaćati članarinu do opoziva.

(3) Dobrovoljne članice ostvaruju pravo na korištenje usluga Komore ovisno o skupini u koju se razvrstavaju sukladno Zakonu i važećoj Odluci o financiranju Hrvatske gospodarske komore (u daljnjem tekstu: Odluka), a na temelju navedenih osnova određuje se i visina članarine.

(4) Dobrovoljne članice Komore, osnovane radi promicanja ciljeva koji su posebnim propisima utvrđeni od interesa za Republiku Hrvatsku, obavljaju djelatnosti od interesa za Republiku Hrvatsku ili obavljaju djelatnost kao javnu službu, te obiteljska poljoprivredna gospodarstva, mogu za sudjelovanje u radu Komore plaćati članarinu u visini utvrđenoj za prvu skupinu, neovisno o kriterijima za razvrstavanje propisanima važećim Zakonom i Odlukom.

(5) Dobrovoljne članice Komore koje izraze volju za pripadnost višoj skupini u odnosu na onu u koje bi se razvrstale na temelju odredbi ovoga članka, plaćat će članarinu u visini koja odgovara višoj skupini.

(6) Dobrovoljno članstvo prestaje brisanjem iz Registra članova Komore iz stavka 1. ovoga članka.

Članak 4.

(1) Nadzor obračuna i naplate članarine utvrđene ovom Odlukom provodi Ministarstvo financija Republike Hrvatske – Porezna uprava.

(2) Dobrovoljne članice koje su u Registru poreznih obveznika dužne su članarinu plaćati sukladno važećem Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba.

Članak 5.

Ova Odluka objavit će se u »Narodnim novinama«, a stupa na snagu 1. siječnja 2026. godine.

Klasa: 025-02/25-01/6

Urbroj: 311-02-00-00-25-3

Zagreb, 2. prosinca 2025.

Predsjednik
 dr. sc. Luka Burilović, v. r.
### NN 148/2025 (5.12.2025.), Odluka o visini poreznih stopa godišnjeg poreza na dohodak na području Općine Otok

Općina Otok

2204

Na temelju članka 19. a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Općine Otok (»Službeni glasnik Općine Otok« br. 5/21 – pročišćeni tekst), Općinsko vijeće Općine Otok na 6. sjednici održanoj 27. studenoga 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE OTOK

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Otok.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 17,0 %,

– viša porezna stopa 27,0 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Otok (»Službeni glasnik Općine Otok« broj 11/23).

Članak 4.

Ova Odluka objavit će se u »Narodnim novinama« i »Službenom glasniku Općine Otok«, a stupa na snagu 1. siječnja 2026. godine.

Klasa: 410-01/25-01/01
 Urbroj: 2181-36-01-25-01
 Otok, 27. studenoga 2025.

Predsjednik
 Općinskog vijeća
 Ivan Laco, v. r.
### NN 149/2025 (10.12.2025.), Izmjene i dopune Odluke o visini poreznih stopa godišnjeg poreza na dohodak Općine Vrsar - Orsera

Općina Vrsar – Orsera

2231

Na temelju članka 19.a Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22, 114/23 i 152/24) i članka 42. Statuta Općine Vrsar – Orsera (»Službene novine Općine Vrsar – Orsera« br. 2/21), Općinsko vijeće Općine Vrsar – Orsera na sjednici održanoj 27. studenog 2025. godine, donijelo je

IZMJENE I DOPUNE ODLUKE

O VISINI POREZNIH STOPA GODIŠNJEG POREZA NA DOHODAK OPĆINE VRSAR – ORSERA

Članak 1.

U Odluci o visini poreznih stopa godišnjeg poreza na dohodak Općine Vrsar – Orsera (»Službene novine Općine Vrsar – Orsera« broj 10/25) mijenja se članak 2. koji sada glasi:

»Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.«

Članak 2.

Ova Odluka zamjenjuje Odluku o visini poreznih stopa godišnjeg poreza na dohodak Općine Vrsar – Orsera (»Službene novine Općine Vrsar – Orsera« broj 10/25) u cijelosti.

Ova Odluka objavljuje se u »Službenim novinama Općine Vrsar – Orsera« i »Narodnim novinama«, a stupa na snagu 1. siječnja 2026. godine.

Klasa: 024-03/25-01/19
 Urbroj: 2163-40-01/18-25-7
 Vrsar – Orsera, 27. studenoga 2025.

Općinsko vijeće
 Općine Vrsar – Orsera
 Predsjednik
 David Manojlović, v. r.
### NN 149/2025 (10.12.2025.), Odluka o izmjeni Odluke o stopi protucikličkoga zaštitnog sloja kapitala

HRVATSKA NARODNA BANKA

2227

Na temelju članka 43. stavka 2. točaka 6. i 10. Zakona o Hrvatskoj narodnoj banci (»Narodne novine«, br. 75/2008., 4/2013. i 47/2020.) i članka 119. stavaka 1., 4. i 5. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.) guverner Hrvatske narodne banke donosi

ODLUKU

O IZMJENI ODLUKE O STOPI PROTUCIKLIČKOGA ZAŠTITNOG SLOJA KAPITALA

Visina stope

Članak 1.

U Odluci o stopi protucikličkoga zaštitnog sloja kapitala (»Narodne novine«, br. 148/2022. i 72/2023.) članak 3. mijenja se i glasi:

»Stopa protucikličkoga zaštitnog sloja kapitala za područje Republike Hrvatske jest 2 % ukupnog iznosa izloženosti riziku utvrđenog u skladu s člankom 92. stavkom 3. Uredbe (EU) br. 575/2013.«

Stupanje na snagu

Članak 2.

Ova Odluka objavit će se u »Narodnim novinama«, a stupa na snagu 1. siječnja 2027.

O. br.: 429-091/12-25/BV

Zagreb, 5. prosinca 2025.

Guverner
 Hrvatske narodne banke
 Boris Vujčić, v. r.
### NN 149/2025 (10.12.2025.), Odluka o visini poreznih stopa godišnjeg poreza na dohodak na području Općine Povljana

Općina Povljana

2230

Na temelju članka 19. a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 31. Statuta Općine Povljana (»Službeni glasnik Zadarske županije« broj 13/21 i 11/23), Općinsko vijeće Općine Povljana na sjednici održanoj 28. studenoga 2025. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE POVLJANA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Povljana.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom glasniku Zadarske županije«, a stupa na snagu 1. siječnja 2026. godine.

Klasa: 410-04/25-01/7

Urbroj: 2198-25-01-1-25-1

Povljana, 28. studenoga 2025.

Predsjednik
 Općinskog vijeća
 Šime Vučković, v. r.
### NN 149/2025 (10.12.2025.), Odluka o imenovanju članice Vijeća za zaštitu tržišnog natjecanja

Hrvatski sabor

2206

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09., 80/13., 41/21. i 155/23.) Hrvatski sabor na sjednici 5. prosinca 2025. donio je

ODLUKU

O IMENOVANJU ČLANICE VIJEĆA ZA ZAŠTITU TRŽIŠNOG NATJECANJA

Imenuje se NIKOLINA MOSLAVAC članicom Vijeća za zaštitu tržišnog natjecanja.

Klasa: 021-04/25-07/71

Zagreb, 5. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 149/2025 (10.12.2025.), Odluka o imenovanju sutkinje Županijskog suda u Velikoj Gorici, Kazneni odjel

DRŽAVNO SUDBENO VIJEĆE

2219

Na temelju članka 55. stavaka 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te dr. sc. Marka Baretića, Eveline Čolović Tomić, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 49. sjednici, održanoj 18. rujna 2025., donijelo je

ODLUKU

Za sutkinju Županijskog suda u Velikoj Gorici – Kazneni odjel imenuje se MARIJA GARAČIĆ-TURKOVIĆ, sutkinja Općinskog kaznenog suda u Zagrebu.

Klasa: 711-05/25-01/05

Urbroj: 453-01/04-25-11

Zagreb, 18. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sudaca Općinskog građanskog suda u Zagrebu

DRŽAVNO SUDBENO VIJEĆE

2220

Na temelju članka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23, 88/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Gorana Goluže, Marine Paulić, Ivone Rupić, Lidije Vidjak, Antuna Dominka, Željka Lackovića i prof. dr. sc. Marija Vinkovića, članova Vijeća, na 48. sjednici održanoj 4. rujna 2025., donijelo je

ODLUKU

Za suce Općinskog građanskog suda u Zagrebu imenuju se IVAN BEŠLIĆ, viši sudski savjetnik u Vrhovnom sudu Republike Hrvatske, MARIJANA MILOŠEVIĆ, viša sudska savjetnica – specijalist u Općinskom građanskom sudu u Zagrebu i MARIO SAMARDŽIĆ, viši sudski savjetnik – specijalist u Općinskom građanskom sudu u Zagrebu.

Klasa: 711-01/24-01/15

Urbroj: 453-01/04-25-37

Zagreb, 4. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju suca Upravnog suda u Osijeku

DRŽAVNO SUDBENO VIJEĆE

2225

Na temelju članka 56. i 56.a Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 48. sjednici održanoj 4. rujna 2025., donijelo je

ODLUKU

Za suca Upravnog suda u Osijeku imenuje se EUGEN JAKOPOVIĆ, viši sudski savjetnik u Općinskom sudu u Osijeku.

Klasa: 711-01/25-01/01

Urbroj: 453-01/02-25-22

Zagreb, 4. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju suca Općinskog suda u Vinkovcima

DRŽAVNO SUDBENO VIJEĆE

2223

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 16/23, 83/23 i 155/23 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak, prof. dr. sc. Marija Vinkovića, članova Vijeća, na 48. sjednici, održanoj 4. rujna 2025. donijelo je

ODLUKU

Za suca Općinskog suda u Vinkovcima imenuje se BORNA MIŠIĆ.

Klasa: 711-01/25-01/16

Urbroj: 453-01/07-25-17

Zagreb, 4. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sutkinje Općinskog suda u Puli

DRŽAVNO SUDBENO VIJEĆE

2222

Na temelju članka 55. stavaka 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23, 83/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Marija Vinkovića članova Vijeća, na 50. sjednici, održanoj 2. listopada 2025., donijelo je

ODLUKU

Za sutkinju Općinskog suda u Puli imenuje se SANJA VUKOJEVIĆ KUČERKA, viša sudska savjetnica – specijalist u Općinskom sudu u Puli.

Klasa: 711-01/25-01/09

Urbroj: 453-01/04-25-16

Zagreb, 2. listopada 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sutkinje Županijskog suda u Varaždinu, Kazneni odjel

DRŽAVNO SUDBENO VIJEĆE

2218

Na temelju članka 55. stavaka 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak, prof. dr. sc. Marija Vinkovića, članova Vijeća, na 48. sjednici, održanoj 4. rujna 2025., donijelo je

ODLUKU

Za sutkinju Županijskog suda u Varaždinu, Kazneni odjel, imenuje se SNJEŽANA LUKAČ-KERETIĆ.

Klasa: 711-05/25-01/04

Urbroj: 453-01/04-25-13

Zagreb, 4. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sutkinje Općinskog prekršajnog suda u Splitu

DRŽAVNO SUDBENO VIJEĆE

2226

Na temelju članka 56. i 56.a Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV) Državno sudbeno vijeće (u daljnjem dijelu teksta Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 49. sjednici održanoj 18. rujna 2025., donijelo je

ODLUKU

Za sutkinju Općinskog prekršajnog suda u Splitu imenuje se ANICA KRNIĆ, viša sudska savjetnica – specijalistica u Općinskom sudu u Makarskoj.

Klasa: 711-01/25-01/12

Urbroj: 453-01/02-25-26

Zagreb, 18. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sutkinje Općinskog suda u Zadru

DRŽAVNO SUDBENO VIJEĆE

2224

Na temelju članka 56. i 56.a Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Saše Đujića, Gorana Goluže, Marine Paulić, Ivone Rupić i Lidije Vidjak, članova Vijeća, na 50. sjednici održanoj 2 listopada 2025., donijelo je

ODLUKU

Za sutkinju Općinskog suda u Zadru imenuje se HELENA ŠTUC, viša sudska savjetnica – specijalistica u Općinskom sudu u Zadru.

Klasa: 711-01/25-01/15

Urbroj: 453-01/02-25-19

Zagreb, 2. listopada 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sudaca Visokog kaznenog suda Republike Hrvatske

DRŽAVNO SUDBENO VIJEĆE

2216

Na temelju članka 55. stavka 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23, 155/23 i 36/24 – u daljnjem dijelu teksta – ZDSV), Državno sudbeno vijeće (u daljnjem dijelu teksta Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Željka Lackovića, Marine Paulić, Ivone Rupić i Lidije Vidjak, članova Vijeća, na 52. sjednici, održanoj 5. studenoga 2025., donijelo je

ODLUKU

Za suce Visokog kaznenog suda Republike Hrvatske imenuju se:

1. TOMISLAV BRĐANOVIĆ, sudac Županijskog suda u Varaždinu,

2. SENA MIDŽIĆ PUTIGNA, sutkinja Županijskog suda u Puli – Pola,

3. ELMA KALEB MAMIĆ, sutkinja Županijskog suda u Karlovcu i

4. SAŠA LUI, sutkinja Županijskog suda u Zagrebu.

Klasa: 711-06/25-01/3

Urbroj: 453-01/02-25-8

Zagreb, 5. studenoga 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o imenovanju sutkinja Županijskog suda u Splitu - Građanski odjel

DRŽAVNO SUDBENO VIJEĆE

2217

Na temelju članka 51. stavka 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda RH br. U-I-5991/2012, 28/13, 82/15, 67/18, 126/19, 80/22, 16/23, 83/23 – Odluka Ustavnog suda RH broj Ustavnog suda RH br. U-I-2826/2023 i 155/23) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 48. sjednici, održanoj 4. rujna 2025., donijelo je

ODLUKU

Za sutkinje Županijskog suda u Splitu – Građanski odjel, imenuju se:

1. IVANA ERCEG ĆURIĆ, sutkinja Općinskog suda u Splitu i

2. IVANA MADUNIĆ, sutkinja Trgovačkog suda u Splitu.

Klasa: 711-33/24-01/16

Urbroj: 453-01/02-25-12

Zagreb, 4. rujna 2025.

Predsjednik
 Državnog sudbenog vijeća
 Darko Milković, v. r.
### NN 149/2025 (10.12.2025.), Odluka o visini poreznih stopa godišnjeg poreza na dohodak Grada Ivanić-Grada

Grad Ivanić-Grad

2228

Na temelju članka 19.a stavka 1. Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23, 152/24), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (»Službeni glasnik Grada Ivanić-Grada«, broj 01/21, 04/22, 05/25), Gradsko vijeće Grada Ivanić-Grada na svojoj 5. sjednici, održanoj 27. studenoga 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Grada Ivanić-Grada.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21 %,

– viša porezna stopa 31 %.

Članak 3.

Ova Odluka objavit će se u »Narodnim novinama« i »Službenom glasniku Grada Ivanić-Grada«, a stupa na snagu 1. siječnja 2026.

Klasa: 024-05/25-04/5

Urbroj: 238-10-01/25-11

Ivanić-Grad, 27. studenoga 2025.

Predsjednik
 Gradskog vijeća
 Željko Pongrac, pravnik kriminalist, v. r.
### NN 149/2025 (10.12.2025.), Odluka o visini poreznih stopa godišnjeg poreza na dohodak na području Grada Rijeke

Grad Rijeka

2229

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14, 12/17, 9/18, 11/18 – pročišćeni tekst, 2/20, 3/21 i 4/25), Gradsko vijeće Grada Rijeke na sjednici 27. studenoga 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA RIJEKE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Rijeke.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 25 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području grada Rijeke (»Narodne novine« broj 152/23, 128/24 i »Službene novine Grada Rijeke« broj 17/23, 14/24).

Članak 4.

Ova Odluka objavit će se u »Narodnim novinama« i »Službenim novinama Grada Rijeke«, a stupa na snagu 1. siječnja 2026. godine.

Klasa: 024-01/25-01/110

Urbroj: 2170-1-01-00-25-3

Rijeka, 27. studenoga 2025.

Predsjednik
 Gradskog vijeća
 Robert Kurelić, v. r.
### NN 149/2025 (10.12.2025.), Obavijest o podnesenom Zahtjevu za zaštitu naziva »Ulje hvarske levande« - zaštićena oznaka izvornosti

MINISTARSTVO POLJOPRIVREDE, ŠUMARSTVA I RIBARSTVA

2212

Ministarstvo poljoprivrede, šumarstva i ribarstva, na temelju članka 87. stavka 9. Zakona o poljoprivredi (»Narodne novine«, br. 118/18., 42/20., 127/20. – Odluka USRH, 52/21., 152/22. i 152/24.), objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ULJE HVARSKE LEVANDE« – ZAŠTIĆENA OZNAKA IZVORNOSTI

1. Ministarstvo poljoprivrede, šumarstva i ribarstva (u daljnjem tekstu: Ministarstvo) je 21. kolovoza 2024. godine zaprimilo Zahtjev za zaštitu naziva »Ulje hvarske levande« – zaštićena oznaka izvornosti, od podnositelja zahtjeva Udruge Pjover, udruge za zaštitu i revitalizaciju Velog Grablja, Velo Grablje 92, Velo Grablje, 21 450 Hvar.

2. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Ulje hvarske levande« – zaštićena oznaka izvornosti.

3. Sukladno članku 87. stavku 10. Zakona, svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev.

4. Razlozi za ulaganje prigovora moraju biti istovjetni onima definiranim u članku 19. stavku 1. Uredbe (EU) 2024/1143 Europskog parlamenta i Vijeća od 11. travnja 2024. o oznakama zemljopisnog podrijetla za vino, jaka alkoholna pića i poljoprivredne proizvode, te zajamčeno tradicionalnim specijalitetima i neobveznim izrazima kvalitete za poljoprivredne proizvode, izmjeni uredaba (EU) br. 1308/2013, (EU) 2019/787 i (EU) 2019/1753 te stavljanju izvan snage Uredbe (EU) br. 1151/2012.

Klasa: UP/I-310-26/24-01/26
 Urbroj: 525-13/907-25-13
 Zagreb, 25. studenoga 2025.

Potpredsjednik Vlade
 i ministar
 David Vlajčić, v. r.
### NN 149/2025 (10.12.2025.), Obavijest o podnesenom Zahtjevu za zaštitu naziva »Istarski bijeli tartuf« / »Tartufo bianco d"Istria« – zaštićena oznaka izvornosti

MINISTARSTVO POLJOPRIVREDE, ŠUMARSTVA I RIBARSTVA

2213

Ministarstvo poljoprivrede, šumarstva i ribarstva, na temelju članka 87. stavka 9. Zakona o poljoprivredi (»Narodne novine«, br. 118/18., 42/20., 127/20. – Odluka USRH, 52/21., 152/22. i 152/24.) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ISTARSKI BIJELI TARTUF« / »TARTUFO BIANCO D'ISTRIA« – ZAŠTIĆENA OZNAKA IZVORNOSTI

1. Ministarstvo poljoprivrede, šumarstva i ribarstva (u daljnjem tekstu: Ministarstvo) je 1. listopada 2025. godine zaprimilo Zahtjev za zaštitu naziva »Istarski bijeli tartuf« / »Tartufo bianco d'Istria« – zaštićena oznaka izvornosti, od podnositelja zahtjeva Udruga tartufara »Istra«, Trg Andrea Antico 1, 52 424 Motovun.

2. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Istarski bijeli tartuf« / »Tartufo bianco d'Istria«.

3. Sukladno članku 87. stavku 10. Zakona, svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev.

4. Razlozi za ulaganje prigovora moraju biti istovjetni onima definiranim u članku 19. stavku 1. Uredbe (EU) 2043/2024 Europskog parlamenta i Vijeća od 11. travnja 2024. o oznakama zemljopisnog podrijetla za vino, jaka alkoholna pića i poljoprivredne proizvode, te zajamčeno tradicionalnim specijalitetima i neobveznim izrazima kvalitete za poljoprivredne proizvode, izmjeni uredaba (EU) br. 1308/2013, (EU) 2019/787 i 2019/1753 te stavljanju izvan snage Uredbe (EU) br. 1151/2012.

Klasa: UP/I-310-26/25-01/15
 Urbroj: 525-13/905-25-4
 Zagreb, 26. studenoga 2025.

Potpredsjednik Vlade
 i ministar
 David Vlajčić, v. r.
### NN 150/2025 (12.12.2025.), Odluka o visini izuzetih novčanih sredstava od ovrhe za 2026. godinu

Ministarstvo poljoprivrede, šumarstva i ribarstva

2238

Na temelju članka 41. stavka 6. Zakona o obiteljskom poljoprivrednom gospodarstvu (»Narodne novine«, br. 29/18., 32/19. i 18/23.) ministar poljoprivrede, šumarstva i ribarstva uz suglasnost ministra nadležnog za poslove pravosuđa, uprave i digitalne transformacije donosi

ODLUKU

O VISINI IZUZETIH NOVČANIH SREDSTAVA OD OVRHE ZA 2026. GODINU

I.

Ovom Odlukom propisuje se visina izuzetih novčanih sredstava od ovrhe koja su nužna obiteljskom poljoprivrednom gospodarstvu koje posjeduje žive životinje, radi osiguravanja održivosti osnovnih aktivnosti na poljoprivrednom gospodarstvu, odnosno za opskrbu hranom i druge skrbi za životinje.

Izuzeta novčana sredstva utvrđuju se u visini dostatnoj, na mjesečnoj razini, za podmirenje uzdržnih potreba hranom i lijekovima za životinje evidentirane u nadležnim registrima - po grlu za goveda i kopitare, po grlu za svinje, po grlu za ovce i koze te po kljunu za perad za 2026. godinu.

II.

Visina izuzetih novčanih sredstava od ovrhe iz točke I. ove Odluke iznosi za:

1. goveda i kopitare (po grlu): 171,70 eura

2. svinje (po grlu): 49,30 eura

3. ovce i koze (po grlu): 37,00 eura

4. perad (po kljunu): 5,65 eura.

III.

Ova Odluka objavit će se u »Narodnim novinama«, stupa na snagu 1. siječnja 2026. i vrijedi do 31. prosinca 2026.

Klasa: 011-01/25-01/57

Urbroj: 525-11/724-25-4

Zagreb, 9. prosinca 2025.

Potpredsjednik Vlade
 i ministar
 David Vlajčić, v. r.
### NN 150/2025 (12.12.2025.), Odluka o visini poreznih stopa poreza na dohodak Grada Belog Manastira

Grad Beli Manastir

2243

Na temelju članka 19.a stavaka 1. i 2. Zakona o porezu na dohodak (»Narodne novine«, broj: 115/16, 106/18, 121/19, 32/20, 138/20, 151/22, 114/23 i 152/24), članka 42. stavka 1. točaka 5. i 14. i članka 100. stavka 1. Statuta Grada Belog Manastira (»Službeni glasnik Grada Belog Manastira«, broj: 1/20, 3/21 i 2/25), Gradsko vijeće Grada Belog Manastira na 7. sjednici održanoj 28. studenoga 2025. godine donosi

ODLUKU

O VISINI POREZNIH STOPA POREZA NA DOHODAK GRADA BELOG MANASTIRA

Članak 1.

Ovom Odlukom utvrđuju se visine stopa godišnjeg poreza na dohodak za područje Grada Belog Manastira u granicama propisanim čl. 19.a stavak 2. podstavak 2. Zakona o porezu na dohodak i to kako slijedi:

1. niža stopa godišnjeg poreza na dohodak iznosi 21 % i

2. viša stopa godišnjeg poreza na dohodak iznosi 27 %.

Članak 2.

Stupanjem na snagu ove Odluke prestaje važiti Odluka o visini poreznih stopa poreza na dohodak Grada Belog Manastira (»Službeni glasnik Grada Belog Manastira« broj: 12/23).

Članak 3.

Ova Odluka objavit će se u »Narodnim novinama«, »Službenom glasniku Grada Belog Manastira« i stupa na snagu 1. siječnja 2026. godine.

Klasa: 410-03/25-01/02

Urbroj: 2158-2-01-01-25-2

Beli Manastir, 28. studenoga 2025.

Predsjednik
 Gradskog vijeća
 Goran Hes, v. r.
### NN 150/2025 (12.12.2025.), Odluka o objavi kamatne stope na zajmove između povezanih osoba

Ministarstvo financija

2236

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13, 143/14, 137/15, 50/16, 115/16, 106/18, 121/19, 32/20, 138/20, 114/22 i 114/23) ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2026. godinu iznosi 2,65 %.

Članak 2.

Ova Odluka objavit će se u »Narodnim novinama« i stupa na snagu 31. prosinca 2025. godine.

Klasa: 410-01/25-01/1666

Urbroj: 513-07-21-01-25-1

Zagreb, 2. prosinca 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.
### NN 150/2025 (12.12.2025.), Indeks proizvođačkih cijena industrijskih proizvoda na domaćem tržištu u studenome 2025.

Državni zavod za statistiku

2242

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2025.

Indeks proizvođačkih cijena industrijskih proizvoda na domaćem tržištu u studenome 2025. u odnosu na listopad 2025. iznosi 100,6.

Klasa: 954-01/25-01/01

Urbroj: 555-01-05-03-02-25-24

Zagreb, 9. prosinca 2025.

Glavna ravnateljica
 Lidija Brković, v. r.
### NN 150/2025 (12.12.2025.), Odluka o iznosu tarifnih stavki za distribuciju električne energije

HRVATSKA ENERGETSKA REGULATORNA AGENCIJA

2241

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. točke 1. podtočke 3. Zakona o tržištu električne energije (»Narodne novine«, broj 111/2, 83/23 i 17/25), Hrvatska energetska regulatorna agencija je na sjednici Upravnog vijeća održanoj 11. prosinca 2025. godine donijela

ODLUKU

O IZNOSU TARIFNIH STAVKI ZA DISTRIBUCIJU ELEKTRIČNE ENERGIJE

I.

Tarifne stavke za distribuciju električne energije prema Metodologiji za određivanje iznosa tarifnih stavki za distribuciju električne energije (»Narodne novine«, broj 84/22), za energetski subjekt HEP – Operator distribucijskoga sustava d.o.o., Ulica grada Vukovara 37, Zagreb, od 1. siječnja 2026. iznose kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija | | Tarifni model | Oznaka tarif-nog modela tm | Tarifni element | | | | | | |
| Radna energija | | | Obračunska vršna radna snaga | Obračunska priključna radna snaga | Prekomjerna jalova  energija | Naknada za obračunsko mjerno |
| JT | VT | NT |
| EUR/kWh | EUR/kWh | EUR/kWh | EUR/kW | EUR/kW | EUR/kvarh | EUR/mjesec |
| Poduzetništvo potrošnja | Srednji napon | Bijeli | 2 | – | 0,017095 | 0,008547 | 2,052 | – | 0,027352 | 11,283 |
| Niski napon | Crveni | 3 | – | 0,029061 | 0,013676 | 4,188 | – | 0,027352 | 7,060 |
| Bijeli | 4 | – | 0,044446 | 0,020514 | – | – | 0,027352 | 7,060 |
| Plavi | 5 | 0,037608 | – | – | – | – | 0,027352 | 7,060 |
| Žuti (javna rasvjeta) | 6 | 0,030771 | – | – | – | – | – | 2,642 |
| Kućanstvo potrošnja | Niski napon | Crveni | 7 | – | 0,029061 | 0,013676 | 4,188 | – | – | 7,060 |
| Bijeli | 8 | – | 0,044446 | 0,020514 | – | – | – | 1,983 |
| Plavi | 9 | 0,037608 | – | – | – | – | – | 1,983 |
| Crni | 10 | 0,023933 | – | – | – | – | – | 1,043 |
| Proizvođači na distribuciji | | | 11 | – | – | – | 0,142 | – | – | – |

II.

Danom stupanja na snagu ove Odluke prestaju se primjenjivati iznosi tarifnih stavki za distribuciju električne energije određeni Odlukom o iznosu tarifnih stavki za distribuciju električne energije (»Narodne novine«, broj 145/24).

III.

Ova Odluka objavit će se u »Narodnim novinama«, a stupa na snagu 1. siječnja 2026.

Klasa: 391-35/25-01/23

Urbroj: 371-06-25-9

Zagreb, 11. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 150/2025 (12.12.2025.), Odluka o iznosu državnih poticajnih sredstava za stambenu štednju prikupljenu u 2026. godini

Vlada Republike Hrvatske

2232

Na temelju članka 21. stavka 6. Zakona o stambenoj štednji i državnom poticanju stambene štednje (»Narodne novine«, br. 109/97., 117/97. – ispravak, 76/99., 10/01., 92/05., 21/10., 15/13., 139/13., 151/14. i 110/15.), Vlada Republike Hrvatske je na sjednici održanoj 12. prosinca 2025. donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU
 U 2026. GODINI

I.

Državna poticajna sredstva za stambenu štednju prikupljenu u 2026. godini iznose 2,8 %.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/25-04/406

Urbroj: 50301-05/16-25-5

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 150/2025 (12.12.2025.), Odluka o potvrđivanju Statuta Hrvatskog zavoda za mirovinsko osiguranje

VLADA REPUBLIKE HRVATSKE

2233

Na temelju članka 141. Zakona o mirovinskom osiguranju (»Narodne novine«, broj 96/25.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 12. prosinca 2025. donijela

ODLUKU

O POTVRĐIVANJU STATUTA HRVATSKOG ZAVODA ZA MIROVINSKO OSIGURANJE

I.

Potvrđuje se Statut Hrvatskog zavoda za mirovinsko osiguranje, klasa: 041-01/25-02/14, urbroj: 341-99-01/01-25-4, koji je Upravno vijeće Hrvatskog zavoda za mirovinsko osiguranje donijelo na sjednici održanoj 19. studenoga 2025.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/434

Urbroj: 50301-05/14-25-3

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 150/2025 (12.12.2025.), Odluka o doprinosu Republike Hrvatske za održivo upravljanje vodnim resursima na području Županije Zapadnohercegovačke u Federaciji Bosne i Hercegovine

VLADA REPUBLIKE HRVATSKE

2234

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 9. stavkom 1. podstavkom 6. Zakona o međunarodnoj razvojnoj suradnji i humanitarnoj pomoći »(Narodne novine«, broj 14/24.), Vlada Republike Hrvatske je na sjednici održanoj 12. prosinca 2025. donijela

ODLUKU

O DOPRINOSU REPUBLIKE HRVATSKE ZA ODRŽIVO UPRAVLJANJE VODNIM RESURSIMA NA PODRUČJU ŽUPANIJE ZAPADNOHERCEGOVAČKE U FEDERACIJI BOSNE I HERCEGOVINE

I.

Vlada Republike Hrvatske donosi Odluku o doprinosu Republike Hrvatske za održivo upravljanje vodnim resursima na području Županije Zapadnohercegovačke u Federaciji Bosne i Hercegovine u iznosu od 2.000.000,00 eura.

II.

Zadužuje se Ministarstvo gospodarstva za pripremu, ugovaranje, izvršenje i stručno praćenje provedbe ove Odluke.

Ovlašćuje se ministar gospodarstva za sklapanje sporazuma s Ministarstvom gospodarstva Županije Zapadnohercegovačke u svrhu provedbe aktivnosti iz ove Odluke.

III.

Financijska sredstva potrebna za provedbu ove Odluke osigurat će se preraspodjelom unutar Državnog proračuna Republike Hrvatske za 2025. godinu i projekcijama za 2026. i 2027. godinu, na razdjelu Ministarstva gospodarstva.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/530

Urbroj: 50301-21/06-25-2

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 151/2025 (15.12.2025.), Zakon o izmjeni Zakona o zaštiti i očuvanju kulturnih dobara

HRVATSKI SABOR

2252

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O ZAŠTITI I OČUVANJU KULTURNIH DOBARA

Proglašavam Zakon o izmjeni Zakona o zaštiti i očuvanju kulturnih dobara, koji je Hrvatski sabor donio na sjednici 5. prosinca 2025.

Klasa: 011-02/25-02/97
 Urbroj: 71-10-01/1-25-2
 Zagreb, 9. prosinca 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O ZAŠTITI I OČUVANJU KULTURNIH DOBARA

Članak 1.

U Zakonu o zaštiti i očuvanju kulturnih dobara (»Narodne novine«, br. 145/24.) članak 127. mijenja se i glasi:

»(1) Ministarstvo kulture i medija preuzima dana 1. siječnja 2026. obavljanje upravnih i stručnih poslova zaštite i očuvanja kulturnih dobara predviđenih ovim Zakonom za područje Grada Zagreba koje je obavljao Gradski zavod za zaštitu spomenika kulture i prirode Grada Zagreba.

(2) Iznimno od stavka 1. ovoga članka, nadležno upravno tijelo Grada Zagreba obavljat će do 31. kolovoza 2026. upravne i stručne poslove zaštite i očuvanja kulturnih dobara predviđene ovim Zakonom za područje Grada Zagreba koje je obavljao Gradski zavod za zaštitu spomenika kulture i prirode Grada Zagreba, a koji su propisani odredbama glave VI. ovoga Zakona.

(3) Zatečeni djelatnici Gradskog zavoda za zaštitu spomenika kulture i prirode Grada Zagreba nastavljaju obavljati poslove iz stavka 2. ovoga članka do 31. kolovoza 2026.

(4) U razdoblju od 1. siječnja 2026. do 31. kolovoza 2026. službenike i namještenike, opremu, pismohranu i drugu dokumentaciju, sredstva za rad, prava i obveze Gradskog zavoda za zaštitu spomenika kulture i prirode Grada Zagreba preuzima Ministarstvo kulture i medija u dijelu koji se odnosi na obavljanje poslova iz stavka 1. ovoga članka sukladno sporazumu o preuzimanju koji će se sklopiti s Gradom Zagrebom.

(5) Djelatnici Gradskog zavoda za zaštitu spomenika kulture i prirode Grada Zagreba iz stavka 4. ovoga članka preuzimaju se uz njihovu prethodnu suglasnost te do izvršnosti Rješenja o rasporedu nastavljaju obavljati dosadašnje poslove i zadržavaju stečena prava i obveze.«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2026.

Klasa: 022-02/25-01/123

Zagreb, 5. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.